EkBass/fiwiki-20250220-pages-articles huggingface dataset:
Jääkalat

Jääkalat (Channichthyidae) on ahvenkaloihin kuuluva kalaheimo. Heimon lajit elävät kylmissä vesissä etelämantereen lähistöllä. ==Lajit ja anatomia== Jääkalojen heimoon kuuluu 11 sukua ja lähteestä riippuen 15-17 lajia. Tyypillisesti lajit ovat kooltaan noin 25-55 cm pitkiä, ja suurin laji jääkala (Chaenocephalus aceratus) voi saavuttaa 75 cm:n pituuden. Jääkalat ovat suomuttomia ja väriltään vaaleita, kylkiviivoja on kaksi tai kolme. Ruumiinrakenteeltaan lajit ovat melko pitkulaisia, ja nokka on pitkähkö ja litteä. Suu on melko suuri ja hampaat pienet. Silmät ovat jääkaloilla kookkaat. Selkäeviä lajeilla on kaksi, joista takimmainen on pidempi. Jääkalalajeilla ei ole uimarakkoa. Jääkalalajeilla on useita sopeutumia Etelämantereen kylmissä vesissä elämiseen. Niillä ei ole veressä lainkaan hemoglobiinia, minkä vuoksi veri on väritöntä. Hemoglobiini ei ole välttämätöntä, koska kylmissä vesissä happipitoisuus on melko korkea. Kalat ottavat happea paitsi kiduksillaan myös suomuttoman ihonsa läpi. Veri on myös melko juoksevaa, minkä vuoksi veri virtaa suonissa melko nopeasti ja on näin hapensiirtokyvyltään parempi. Sydän on kaloilla kookas ja ylläpitää nopeaa verenkiertoa. Hidastunut aineenvaihdunta on sopeutuma kylmissä oloissa elämiseen. ==Levinneisyys ja elintavat== Lähes kaikki jääkalat elävät lähellä Etelämannerta. Haukijääkalaa (Champsocephalus esox) tavataan Patagoniasta ja Falklandinsaarilta. Nuoret kalat elävät lähempänä pintaa kuin aikuiset, ja eräitä lajeja tavataan jopa yli 1 500 metrin syvyydestä. Jääkalat viettävät todennäköisesti melko pitkiä aikoja levossa. Jääkalojen ravintoa ovat krillit, muut pienet äyriäiset sekä toiset kalat. Lajien kutuaika kestää tyypillisesti helmikuulta toukokuulle. Naaras laskee merenpohjaan 2 000-20 000 suurehkoa mätimunaa. Jääkalojen heimon lajeja saadaan sivusaaliina kalastettaessa muita kalalajeja ja eräitä kalastetaan myös kaupallisestikin. Tärkeimmät saalislajit ovat makrillijääkala (Champsocephalus gunnari), jääkala, tummajääkala (Pseudochaenichthys georgianus), rengasjääkala (Chionodraco ratrospinosus) ja krokotiilijääkala (Chaenodraco wilsoni). ==Lähteet== Luokka:Jääkalamaiset
Faust (Goethe)

Faust on Johann Wolfgang von Goethen (1749–1832) kirjoittama murhenäytelmä. Se koostuu kahdesta osasta Faust I (1808) ja Faust II (1832), ja se perustuu Christopher Marlowen Faustiin. Teoksesta on olemassa myös varhainen keskeneräinen versio Urfaust. Goethen näytelmä pohjautuu vanhaan tarinaan tohtori Faustuksesta, jonka sanotaan myyneen sielunsa paholaiselle. Goethen näytelmässä tarina laajenee paraabeliksi, joka koskee koko ihmiskuntaa. Goethe työskenteli Faustin parissa vuosikymmeniä ja on itse sanonut, että teksti on ”summa summarum” hänen elämästään. Pitkä työstämisaika selittää osin, miksi tekstissä on nähtävissä tyyliaineksia monista kirjallisista kausista, kuten klassisismista, valistuksesta, Sturm und Drangista ja romantiikasta. Lisäksi Goethe käyttää satiiria ja aineksia mysteerinäytelmästä. Näytelmän kohtaukset liittyvät toisiinsa vain löyhästi. Näytelmän merkittävimmät henkilöt ovat oppinut lääkäri Heinrich Faust, paholainen Mefistofeles ja Faustin rakastettu Margareta. Goethen Faustit kuuluvat maailmankirjallisuuteen. Etenkin Faust I sisältyy yhä 2000-luvulla monien saksalaisten lukioiden pakollisiin luettaviin, ja näytelmää esitetään edelleen usein saksalaisilla näyttämöillä. Gustav Mahlerin sinfonian nro 8 Es-duuri (usein myös Tuhannen sinfonia) toinen osa käyttää Faustin II osan tekstiä. Näytelmän runomitta on ketjusäe. Faustin on suomentanut Otto Manninen; ensimmäisen osan ovat suomentaneet myös Valter Juva ja Kaarlo Forsman. == Aiheesta muualla == * Henry Bacon: Kapitalismin henki ja nais-iki-ihanne Goethen Faustissa. Tieteessä tapahtuu 6/2000. Luokka:Saksalaiset näytelmät Luokka:Johann Wolfgang von Goethe Luokka:Valpurinyö ro:Faust
LM-Instruments

LM-Instruments Oy on suomalainen Planmeca-konserniin kuuluva yritys. Se kehittää, valmistaa ja markkinoi hammashoidon käsi-instrumentteja ja niiden oheistuotteita. (maksullinen) Yritys toimii Paraisilla ja kaikki sen tuotteet valmistetaan Pohjoismaissa. LM-Instruments osti vuonna 2003 ruotsalaisen ultraäänilaitteita valmistavan Amdent AB:n. ==Lähteet== ==Aiheesta muualla== * http://www.lm-dental.com/ Luokka:Suomalaiset terveysteknologiayritykset
Alfonso I (Aragonia)

Alfonso I hallitsi Aragonian kuninkaana vuosina 1104–1134 veljensä Pietari I:n kuoltua ilman perillistä.O’Callaghan 1975, s. 680.O’Callaghan 1975, s. 212. Leonin kuningas Alfonso VI naitti tyttärensä Urracan Alfonso I:lle,O’Callaghan 1975, s. 213. joka näin pääsi nimellisesti yhdistämään Leónin, Navarran ja Aragonian valtakunnat.O’Callaghan 1975, s. 216. Urraca ajautui pian kiistoihin miehensä kanssa,O’Callaghan 1975, s. 215. ja aviopuolisoiden välisten sotien jälkeen liitto mitätöitiin vuonna 1114.O’Callaghan 1975, s. 217. Vaikka Alfonsolla oli kiistoja muiden kristittyjen johtajien kanssa, hän saavutti loisteliaita voittoja Espanjan muslimihallitsijoistaO’Callaghan 1975, s. 219. ja oli näin oman aikansa kenties ihailluin kristitty sotilasjohtaja.O’Callaghan 2003, s. 36. Vuonna 1118 hän valtasi ZaragozanO’Callaghan 1975, s. 255. ja vuonna 1125 Alfonso johti suuren retkikunnan eteläiseen Andalusiaan.O’Callaghan 1975, s. 220.O’Callaghan 2003, s. 37. Alfonso haavoittui kuolettavasti Fragan taistelussa vuonna 1134.The New Encyclopaedia Britannica, s. 256. Vuonna 1131 kirjoittamassaan ja vain muutama päivä ennen taistelua ratifioimassaan testamentissaan hän jätti pääosan valtakuntaansa Johanniittain ritarikunnalle, Temppeliherrain ritarikunnalle sekä Pyhän haudan kirkolle, joiden hän uskoi jatkavan Reconquistaa.O’Callaghan 1975, s. 222. Aragonialaiset ja navarralaiset kieltäytyivät kuitenkin hyväksymästä testamenttiaO’Callaghan 2003, s. 40. ja aragonialaiset valitsivat kuninkaaksi Alfonson veljen Ramiro II:n (1134–1137), jolloin valtioliitto purkaantui.O’Callaghan 1975, s. 254. ==Lähteet== * * * ===Viitteet=== Luokka:Aragonian hallitsijat Luokka:Navarran hallitsijat Luokka:1070-luvulla syntyneet Luokka:Vuonna 1134 kuolleet
Dadaejinin taistelu

Dadaejinin taistelu oli yhdessä samaan aikaan käydyn Busanin piirityksen kanssa ensimmäisiä taisteluita Japanin ja Korean välisessä sodassa, joka sai alkunsa vuonna 1592. Japanilaisten osalta taistelua johti Konishi Yukinaga, ja korealaisten puolustuksesta vastasi Yun Hǔnsin. Taistelu päättyi japanilaisten voittoon, ja kaikkien linnassa olleiden korealaisten teloittamiseen. ==Lähteet== * Luokka:1592 Luokka:Japanin taistelut Luokka:Korean historia
Soinniton faryngaalinen frikatiivi

Soinniton faryngaalinen frikatiivi, kansanomaisesti kurkku-h, on konsonanttiäänne. Kansainvälisessä foneettisessa aakkostossa sen merkkinä on [ħ]. Äänne esiintyy muun muassa arabian ja heprean kielissä; hepreassa se voidaan ääntää myös jiddišin tapaan velaarisena. ==Ääntäminen== Soinniton velaarinen frikatiivi äännetään nielussa (lat. farynx). Sinne muodostetaan kapeikko, jonka kautta kulkeva ilmavirta aiheuttaa hankaushälyä. Äänihuulet eivät värähtele äänteen tuottamisen aikana. ==Lähteet== * ===Viitteet=== == Aiheesta muualla == * Luokka:Konsonantit
Teharonhiawako

Teharonhiawako voi tarkoittaa seuraavia: *Teharonhiawako, Irokeesien mytologian jumala *88611 Teharonhiawako, transneptuninen kohde
Ramiro II (Aragonia)

Ramiro II (n. 1080 – 16. elokuuta 1157)Ramiro II Encyclopædia Britannica Online. Viitattu 10.10.2023. oli Aragonian kuningas vuosina 1134–1137.O´Callaghan 1975, s. 680 Ramiro, Sancho I:n pojista nuorin, oli munkki ja Barbastron piispaehdokas veljensä Alfonso I:n kuollessa vuonna 1134.The New Encyclopaedia Britannica, volume 9, s. 924 Alfonso oli testamentannut valtakuntansa kristillisille ritarikunnille,The New Encyclopaedia Britannica, volume 1, s. 256 mutta aragonialaiset kieltäytyivät hyväksymästä testamenttiaO´Callaghan 2003, s. 40 ja valitsivat Ramiron kuninkaakseen.O´Callaghan 1975, s. 222 Tällöin Ramiro poistui luostaristaO´Callaghan 1975, s. 224 ja nai Akvitanian herttua Guillaume IX:n tyttären Agneksen.Reilly, s. 53 Pariskunnan saatua lapsen PeronellanO´Callaghan 2003, s. 41 Ramiro kihlasi tämän Barcelonan kreivi Ramón Berenguer IV:n kanssa.The New Encyclopaedia Britannica, volume 9, s. 925 Vuonna 1137 Ramiro luopui kruunusta vävynsä ja tyttärensä hyväksi ja palasi takaisin luostariin, missä hän kuoli vuonna 1154.O´Callaghan 1975, s. 225 ==Lähteet== * * * * * ===Viitteet=== Luokka:Aragonian hallitsijat Luokka:Kristityt munkit Luokka:1070-luvulla syntyneet Luokka:Vuonna 1157 kuolleet
Hannes Tompuri

Leo Johannes (Hannes) Tompuri (27. toukokuuta 1921 Virolahti – 28. huhtikuuta 1994 Kotka) oli suomalainen kirjailija. Hän käytti myös nimimerkkiä Kala- Emppu. Tompuri kävi kansakoulun ja työskenteli ruiskumaalarina, kalastajana, piirtäjänä, metsätyömiehenä ja toimittajana. Hän kirjoitti radiokuunnelmia ja tv-näytelmiä.Kymenlaakson kirjailijat == Teoksia == * Alamittaisia : radiokuunnelma. 1968 (nimimerkillä Kala-Emppu) * Kalakauppaa torilla : radiokuunnelma. 1968 (nimimerkillä Kala-Emppu) * Kalasoppa : kuvaelma ulkomereltä. L. Tompuri 1969 * Kun ei kannattanut kalastaa: radiokuunnelma. L. Tompuri 1969 * Köyhälle Kankiselle : radiokuunnelma, 1969 * Mökinkauppa : radiokuunnelma, 1969 * Roope : radiokuunnelma, 1969 * Loppuakordi : radiokuunnelma, 1970 * Murhamies : radiokuunnelma, 1971 * Täällä ei tavallinen puhe kuulu : radiokuunnelma, teoksessa Kansan äänet. Suomalaisia kansankuunnelmia. Toimittanut Outi Nyytäjä. Otava 1973. * Kun jata elää : radiokuunnelma, teoksessa Suomalaisten ääniä. Suomalaisia kuunnelmia 1970-74. Toimittaneet Solja Kievari ja Terttu Talonen. Otava 1976 * Meri, opettaja : radiokuunnelma, 1977 * Kipinäsinko : TV-draama, kirj. yhdessä Sulevi Peltolan kanssa. 1980 * Pilariluoto : radiokuunnelma. 1983 * Sänky : radiokuunnelma. * Atomisuoja : kuunnelma ja näytelmä. * Kappale kalastajan iltaa : näytelmä. * Kertalainen : radiokuunnelma, kirj. Kala-Emppu == Lähteet == * === Viitteet === Luokka:Suomalaiset näytelmäkirjailijat Luokka:Vuonna 1921 syntyneet Luokka:Vuonna 1994 kuolleet
Teun A. van Dijk

Teun Adrianus van Dijk (s. 7. toukokuuta 1943 Naaldwijk, Alankomaat) on tekstilingvistiikan, diskurssianalyysin ja kriittisen diskurssianalyysin (CDA) tutkija. Van Dijk on kehittänyt tekstin käsittelemisen psykologiaa Walter Kintschin kanssa. 1980-luvulta lähtien hänen työnsä CDA:n parissa on keskittynyt erityisesti ”symbolisten eliittien” (poliitikkojen, toimittajien, tutkijoiden ja kirjoittajien) harjoittamaan rasismin diskursiiviseen uudelleentuottamiseen. Van Dijk on myös tutkinut uutisia ja ideologian ja kontekstin teorioita. Van Dijk on myös perustanut kuusi kansainvälistä aikakausjulkaisua. Van Dijk oli diskurssitutkimuksen professori Amsterdamin yliopistossa vuodesta 1968 vuoteen 2004, ja hän on opettanut Barcelonan Pompeu Fabra -yliopistossa vuodesta 1999 lähtien. Van Dijk on luennoinut laajasti ympäri maailmaa, erityisesti latinalaisessa Amerikassa. ==Aiheesta muualla== *Teun A. van Dijkin verkkosivusto Luokka:Alankomaalaiset professorit Luokka:Kielitieteilijät Luokka:Vuonna 1943 syntyneet Luokka:Elävät henkilöt
Sawiskera

Sawiskera on transneptunisen kohteen 88611 Teharonhiawako kuu. Se tunnetaan myös nimellä (88611) Teharonhiawako I. Kuun löysivät D. J. Osip ja S. M. Burles lokakuussa 2001. Sawiskeran läpimitta on noin 122 ± 14 kilometriä ja sen keskietäisyys Teharonhiawakosta on noin 27300 ± 343 km ja kiertoaika 825 ± 3 päivää. Koska Teharonhiawakon läpimitta on vain noin 176 ± 20 km, Sawiskera on suuri verrattuna pääkappaleeseensa. ==Lähteet== *(88611) Teharonhiawako and Sawiskera *Satellites and Companions of Minor Planets *JPL Small-Body Database Browser: 88611 Teharonhiawako (2001 QT297) Luokka:Kuiperin vyöhyke Luokka:Pikkuplaneettojen kuut Luokka:Transneptuniset kohteet
Jääpallon SM-sarja 1937

Jääpallon Suomen mestaruus 1937 ratkaistiin kahdeksan joukkueen voimin. Talven tulon viivästyttyä Palloliitto määräsi kaksi lohkoa, joista kummastakin kaksi parasta selvisi loppukilpailuun. Loppuotteluun selvisivät ennakkosuosikki HIFK ja HJK. HIFK selvisi loppuotteluun voittamalla kaikki alkusarjan ottelunsa ja voittamalla välierässä WP-35:n maalilla, kun taas HJK pelasi ensin uusintaottelun tasapisteissä olleen Akilleen kanssa ja sen jälkeen välieräottelun Susia vastaan voittaen selvin lukemin. HIFK:n ja HJK:n ensimmäinen loppuottelu päättyi tasan 1–1. Ottelua piti jatkaa vielä 30 minuutin jatkoajalla, mutta jatkoajan puolivälissä peli lopetettiin, koska oli jo liian pimeää. Uusintaottelu pelattiin kahden viikon päästä. Siinä HJK onnistui yllättämään HIFK:n ja voitti mestaruuden maalein 3–2. Mestaruus on HJK:n jääpallohistorian viimeisin. ==Mestaruussarja== === Länsilohko === Joukkue O V T H Maalit P HIFK HJK PA VIFK Helsingin IFK 3 3 0 0 13–7 6 5–3 4–3 4–1 Helsingin Jalkapalloklubi 3 1 1 1 12–9 3 3–3 6–1 Porvoon Akilles 3 1 1 1 13–9 3 7–2 Vaasan IFK 3 0 0 3 4–17 0 Uusintaottelu: HJK–Akilles 5–4 (3–0). === Itälohko === Joukkue O V T H Maalit P WP35 Sudet ViPS MP Warkauden Pallo -35 3 2 1 0 10–5 5 2–2 4–2 4–1 Viipurin Sudet 3 1 2 0 10–3 4 1–1 7–0 Viipurin Palloseura 3 1 1 1 8–7 3 5–2 Mikkelin Palloilijat 3 0 0 3 3–16 0 Alempi loppusarja: MP–Akilles 2–4, ViPS–VIFK 4–0. Ottelun MP–VIFK pelaamisesta luovuttiin asianomaisten seurojen sitä pyydettyä. ViPS luovutti pelaamatta voiton Akilleelle. MP ja VIFK putosivat sarjasta. Seuraavaksi kaudeksi sarjaa laajennettiin, jolloin VIFK sai alkutalven karsintaottelujen jälkeen lunastettua paikkansa takaisin. ==Mitaliottelut== === Välierät === Joukkue #1 Tulos Joukkue #2 Warkauden Pallo -35 0–1 Helsingin IFK Helsingin Jalkapalloklubi 5–1 Viipurin Sudet === Pronssiottelu === Joukkue #1 Tulos Joukkue #2 Viipurin Sudet 5–3 Warkauden Pallo -35 === Loppuottelu === Uusinta ==Lopulliset sijoitukset== Sija Joukkue 1\. Helsingin Jalkapalloklubi 2\. Helsingin IFK 3\. Viipurin Sudet 4\. Warkauden Pallo -35 5\. Porvoon Akilles 6\. Viipurin Palloseura 7\. Vasa IFK 8\. Mikkelin Palloilijat === Mestarijoukkue === HJK: Risto Rinne, Jaakko Arajärvi, Leo Laaksonen, Aatos Lehtonen, Pentti Valio, Otso Puro, Kalle Alakari, Kalervo Seppola, Kurt Weckström, Eino Virtanen, Sulo Vuorio, Väinö Laine, Nestor Ruokolahti ja Sven Sinikari. ==TUL:n loppuottelu== Joukkue #1 Tulos Joukkue #2 Maarian Pyrkivä 7–3 Kotkan Työväen Palloilijat ==Lähteet== * Urheilumme kasvot 3 * Jussi Nyyssönen: Urheilukalenteri 1939 * Martti Jukola: Urheilun Pikkujättiläinen, 1958. * Pekka Anttinen (toim.): Sata vuotta helsinkiläistä jääpalloa, 2007. * Suomen Palloliiton toimintakertomus vuodelta 1937, sivu 6 ===Viitteet=== Luokka:Jääpallon SM-sarja Luokka:Vuoden 1937 jääpallo
Terho Toivonen

Terho Antero Toivonen (30. marraskuuta 1929 Mäntsälä – 22. maaliskuuta 1997 Luosto) oli suomalainen lääkäri, lääkintöneuvos, kirjailija ja pakinoitsija. ==Henkilöhistoria== Toivosen vanhemmat olivat Kalle Toivonen ja Aune Niemi ja puoliso vuodesta 1958 sairaanhoitaja Pirkko Hillevi Tommila. Toivonen tuli ylioppilaaksi Parikkalan yhteiskoulusta 1949 ja valmistui lääketieteen lisensiaatiksi 1957. Sisätauteihin hän erikoistui 1962. Toivonen toimi Hyvinkään aluesairaalan sisätautiylilääkärinä 1969–1986. Hän osallistui sydänyhdistyksen toimintaan ja oli jäsenenä Sydäntautiliiton liittohallituksessa. Toivonen sai 1992 Suomalainen Lääkäriseura Duodecimin tiedottajapalkinnon. == Kirjallinen tuotanto == Toivonen kirjoitti useita sydän- ja verisuonitauteihin liittyviä yleistajuisia opaskirjoja. Hän julkaisi useita lääkärikaskukokoelmia ja keräsi myös suomenkielistä lääketieteellistä erityisesti kardiologiaan liittyvää sanastoa. * Seuraava potilas : kaskuja lääkäreistä ja potilaista ; toim. Terho Toivonen ; kuv. Heikki Paaer. Kirjayhtymä, Helsinki 1962, 8. painos 1964 * Tuleeko tohtori. Kirjayhtymä, Helsinki 1963 * Katsotaan, sanoi lääkäri ; toim. Terho Toivonen ; kuv. Heikki Paaer. Kirjayhtymä, Helsinki 1965 * Tosta poikki, sano tohtori ; kuvitus ja päällys Tapio Väre. Kirjayhtymä, Helsinki 1969 * Taitaa mennä akupunktioksi, tohtori ; piirrokset: Olavi Hurmerinta. Kirjayhtymä, Helsinki 1973 * Sydän ; kirj. Terho Toivonen ym. ; piirrokset Einari Liuksela. Kirjayhtymä, Helsinki 1976, 2. painos 1978 * Verenpaine ; kirj. Terho Toivonen ; piirrokset Risto Latvala. Kirjayhtymä, Helsinki 1977, 2. painos 1980 * Välskärin kertomuksia ; piirrokset Antero Halla. Kirjayhtymä, Helsinki 1978 * Vatsavaivat ; kirj. Max Siurala, Terho Toivonen ; piirrokset Ainikki Lukkarinen. Kirjayhtymä, Helsinki 1980 * Vitsitohtori ; piirrokset Niilo-Pekka Huttunen. Kirjayhtymä, Helsinki 1982 * Angina pectoris ja sydäninfarkti : opaskirja potilaalle ja hänen perheelleen. Kirjayhtymä, Helsinki 1983 * Onko sinulla dystonia?. 1984 * Airilasta Ylppöön : lääketieteen professorit kaskujen kuvastimessa ; koonnut Terho Toivonen. Kirjayhtymä, Helsinki 1987 * Angina pectoris: mitä se on?. 1987 * Verenpaineen kotiseuranta, osa omaehtoista terveydenhoitoa. 1990 * Suomalaisen sydänkirja : opaskirja jokaiselle sydäntään ajattelevalle, ennen kaikkea sydänpotilaalle ja hänen perheellen ja läheisilleen. Kirjayhtymä, Helsinki 1992 * Lekuri suorittaa nesteensiirron : lääkintäalan slangisanastoa ; laatineet Heikki Leskinen ja Terho Toivonen apunaan Tiina Hangaslammi. Kirjayhtymä, Helsinki 1995 == Lähteet == * * Tiedottajapalkinto Terho Toivoselle, Lääketieteellinen Aikakauskirja Duodecim 23/1992 ===Viitteet=== Luokka:Suomalaiset lääkärit Luokka: Suomalaiset tietokirjailijat Luokka:Suomalaiset kirjailijat Luokka:Pakinoitsijat Luokka:Vuonna 1929 syntyneet Luokka:Vuonna 1997 kuolleet
Väinö Pääkkönen

Väinö Johannes Pääkkönen (16. heinäkuuta 1923 Viipurin maalaiskunta – 23. joulukuuta 1997 Turku) Viitattu 12.9.2011. oli suomalainen kirjailija. Hän oli varsinaiselta ammatiltaan metallimies, joka työskenteli pitkään Wärtsilän Turun telakalla. Vuosina 1955–1956 Pääkkönen opiskeli Sirola-opistossa. Hänen toinen romaaninsa Usva hälvenee on ensimmäinen romaani, joka kertoo jatkosodan aikaisesta satakuntalaisten metsäkaartilaisten elämästä ja ajatuksista. Teos on henkilöiltään fiktiivinen, mutta perustuu jossain määrin tositapahtumiin. == Teokset == * * * * * * == Palkinnot == * Varsinais-Suomen Maakuntaliiton Aurora-mitali 1985 == Lähteet == Luokka:Suomalaiset työläiskirjailijat Luokka:Vuonna 1923 syntyneet Luokka:Vuonna 1997 kuolleet
Fernán González (Kastilia)

Fernán González oli Kastilian kreivi vuosina 923–970 ja loi kreivikunnastaan itsenäisen alueen.O´Callaghan, s. 123 Hän taisteli yhdessä Leónin kuninkaan Ramiro II:n kanssa muslimihallitsijoita vastaan, mutta nousi 934 kapinaan. Ramiro II vangitsi tällöin omapäisen kreivinsä, mutta vapautti tämän muutaman vuoden kuluttua. Leónin ylimykset vastustivat Fernán Gonzálezin johdolla Sancho I:n valintaa Leónin kuninkaaksi ja asettautuivat Alfonso IV:n pojan Ordoño IV:n puolelle.O´Callaghan, s. 124 Fernán Gonzálezia seurasi kreivinä hänen poikansa García Fernández.O´Callaghan, s. 125 ==Lähteet== * ===Viitteet=== Luokka:Kastilian kuninkaalliset
Martin Rodbell

Martin Rodbell (1. joulukuuta 1925 Baltimore, Maryland – 7. joulukuuta 1998 Chapel Hill, Orangen piirikunta, Pohjois-Carolina) oli yhdysvaltalainen biokemisti. Hänet palkittiin Nobelin fysiologian tai lääketieteen palkinnolla Alfred G. Gilmanin kanssa, ”heidän löytäessään G-proteiinin ja näiden proteiinien merkityksen transduktioreiteissä soluissa”. Hermosolut vastaanottaa signaaleja ympäristöstään molekyylien painautuessa välittäjäaineen pinnalla. Solukalvossa on niin sanottu ”G-proteiini”, jonka Gilman ja Rodbell löysivät, jonka tehtävänä on kuljettaa signaaleja reseptorista solun sisälle. Proteiinit suorittavat työtään syklisesti vaihtamalla muotoja. Muutoksia G-proteiinin toiminnassa on osa tietyissä sairauksissa, kuten kolera jossa hermomyrkky kolera bakteerista lukitsee G-proteiinit yhteen muotoon ja vaikuttaa hermoihin joka ohjaa suolan ja nesteen imeytymistä suolistossa. == Aiheesta muualla == * Nobelprize.org, Fysiologian tai lääketieteen Nobel-palkinto 1994 * Nobelprize.org, Martin Rodbell - omaelämäkerta Luokka:Yhdysvaltalaiset biokemistit Luokka:Vuonna 1925 syntyneet Luokka:Vuonna 1998 kuolleet Luokka:Nobelin fysiologian tai lääketieteen palkinnon saajat
García Fernández (Kastilia)

García Fernández oli Kastilian kreivi vuosina 970–985 isänsä Fernán Gonzálezin jälkeen.O´Callaghan, s. 125 Hän teki liiton Córdoban kenraali Ghalibin kanssa vuonna 981,O´Callaghan, s. 128 mikä aiheutti Ghalibin vastustajan Al-Mansur Ibn Abi Aamirin hyökkäyksen Kastiliaan ja lopulta johti Garcían tappioon vuonna 985 Medinacelin taistelussa. Kreivi joutui tällöin vangiksi ja kuoli vankeudessa Córdobassa.O´Callaghan, s. 129 García Fernándezia seurasi kreivinä hänen poikansa Sancho García. ==Lähteet== * ===Viitteet=== Luokka:Kastilian kuninkaalliset Luokka:900-luvulla syntyneet Luokka:Vuonna 985 kuolleet
Sancho García (Kastilia)

Sancho García oli Kastilian kreivi vuosina 995–1017 isänsä García Fernándezin jälkeen.O´Callaghan, s. 129 Kreivinä hän osallistui Córdoban hallitsijan Muhammad II:n vastaisiin taisteluihin ja onnistui lyömään tämän berbereiden liittolaisena marraskuussa 1009.O´Callaghan, s. 132 Leónin kuninkaan Alfonso V:n alaikäisyyden aikana Sancho García toimi tämän sijaishallitsijana.O´Callaghan, s. 134 Sancho Garcíaa seurasi kreivinä hänen poikansa García Sánchez. ==Lähteet== * ===Viitteet=== Luokka:Kastilian kuninkaalliset
Carl Ferdinand Borenius

Carl Ferdinand Borenius (4. elokuuta 1848 Porvoo – 16. heinäkuuta 1918 Helsinki) oli suomalainen kauppaneuvos, valtiopäivämies, puutavarakauppias ja sahanomistaja. Boreniuksen vanhemmat olivat rovasti, tuomiokapitulin asessori Alexander Ferdinand Borenius ja Anna Lovisa Gustava Ehrström. Hän pääsi ylioppilaaksi 1865 Porvoon lukiosta ja oli sitten viipurilaisen kauppiaan Victor Hovingin liikkeen palveluksessa. Hovingin kuoltua 1876 Rooman- matkallaan koleraan Borenius ryhtyi itsenäiseksi yrittäjäksi ja perusti oman kauppaliikkeen Viipuriin. Borenius harjoitti puutavarakauppaa jota varten hän oli jo hankkinut kokemusta Hovingin palveluksessa. Hän keskittyi erityisesti pyöreän puutavaran vientiin Englantiin. Vuonna 1889 Borenius oli mukana perustamassa Wiborgs Sågverks Ab:tä. Tämä yhtiö osti samana vuonna Viipurin lähellä sijainneen vuonna 1875 perustetun Vekrotniemen höyrysahan ja perusti myös uuden Inkilän höyrysahan Kirvuun. Vuonna 1895 yhtiö perusti vielä kaksiraamisen höyrysahan Uuksujoen suulle Salmin pitäjään Laatokan Karjalassa. Turvatakseen puutavaran saannin yrityksilleen Borenius hankki 1890-luvulla lampuotioikeuksia Salmin pitäjässä sijainneilta lahjoitus­maa­tiloilta. Borenius sai kauppaneuvoksen arvon 1898. 1900-luvun alussa Borenius lähti mukaan Matti Roiha & Co:n toiminimen paperitehdashankkeeseen. Parikkalasta kotoisin ollut Matti Roiha (1863–1917) oli ollut perustamassa paperitehdasta Simpeleelle ja vuonna 1902 hän vuokrasi Vladimirin kuvernementissa lähellä Moskovaa sijainneen Tatarovon paperitehtaan aloittaakseen siellä paperinvalmistukseen. Tämä hanke kaatui kuitenkin hyvän alun jälkeen ja sen seurauksena myös Borenius teki vararikon 1904. Vararikon jälkeen Borenius toimi 1904–1914 prokuristina Enso Träsliperi Ab:n paperitehtaalla Ensossa. Borenius harrasti myös runonlausuntaa ja kirjoitti itsekin ruotsin kielellä tilapäisrunoja. Borenius osallistui säätyvaltiopäiville porvarissäädyssä Viipurin edustajana 1891, 1894, 1897, 1899 ja 1900. Hän oli myös Viipurin kaupunginvaltuuston jäsen 1880–1904 ja Espanjan varakonsuli Viipurissa. Carl Borenius oli naimisissa vuodesta 1877 Olga Alfthanin kanssa. Heillä oli kolme lasta: * Einar Borenius (1877–1968), liikemies ja diplomaatti * Ingrid Borenius (1879–1948), Viipurin tyttökoulun rehtori * Tancred Borenius (1885–1948), Lontoon yliopiston taidehistorian professori == Lähteet == * * * ===Viitteet=== Luokka:Suomalaiset liikemiehet Luokka:Suomen suuriruhtinaskunnan porvarissäädyn valtiopäivämiehet Luokka:Viipurin kaupunginvaltuutetut Luokka:Vuonna 1848 syntyneet Luokka:Vuonna 1918 kuolleet Luokka:Kauppaneuvokset
Jääpallon SM-sarja 1939

Vuonna 1939 jääpallon Suomen mestaruudesta pelasi kaksitoista joukkuetta. Joukkueet jaettiin kahteen lohkoon, joiden voittajat pelasivat mestaruudesta ja toiseksi sijoittuneet pronssimitalista. Länsilohkossa HIFK voitti vakuuttavasti kaikki ottelunsa ja eteni loppuotteluun. Lohkon kakkoseksi ylsi Akilles, joka onnistui yllättämään HJK:n. Itälohkossa taas koettiin suuryllätys, kun sarjanousija, ensolainen YVPS voitti lohkon. Se menetti sarjassa vain yhden pisteen pelattuaan tasan ViPS:n kanssa. Kakkoseksi sijoittui paremman maalieron turvin WP-35, ennen ViPS:aa. Viipurilaisille seuroille kausi oli pettymys ViPS jäi lohkonsa kolmanneksi ja jäi ulos mitalipeleistä. Ilves sijoittui lohkonsa neljänneksi ja historiansa heikoimman kauden pelannut Sudet jäi viimeiseksi. Susien jumbosija varmistui vasta sarjan päätöskierroksella paikallisottelussa Ilvestä vastaan. Molemmat joukkueet tarvitsivat ottelusta voiton säilyäkseen sarjassa. Ilves oli selvästi parempi ja voitti ottelun 5-1. Ilman talvisodan aiheuttamaa seuraavan kauden peruuntumista Sudet olisi pudonnut sarjasta. Ilveksen ja Susien ottelua Viipurin keskuskentälle oli kerääntynyt seuraamaan toistatuhatta katsojaa, mutta he eivät vielä tienneet että he olivat nähneet viimeisen Viipurissa pelatun SM-sarjaottelun. Loppuottelussa HIFK ei enää antanut YVPS:n yllättää, HIFK voitti ottelun 4-1. ==Mestaruussarja== === Länsilohko === Joukkue O V T H Maalit P HIFK PA HJK HPS VPS VIFK Helsingin IFK 5 5 0 0 24-7 10 7-3 3-0 6-2 5-2 3-0 Porvoon Akilles 5 3 0 2 19-16 6 3-4 2-1 6-3 5-1 Helsingin Jalkapalloklubi 5 2 2 1 10-10 6 2-2 1-1 3-1 Helsingin Palloseura 5 1 1 3 11-14 3 0-1 6-3 Vaasan Palloseura 5 1 1 3 10-16 3 3-4 Vaasan IFK 5 1 0 4 9-20 2 === Itälohko === Joukkue O V T H Maalit P YVPS WP35 ViPS Ilves SaP Sud Ylä-Vuoksen Palloseura 5 4 1 0 16-8 9 2-1 2-2 5-1 4-3 3-1 Warkauden Pallo -35 5 3 1 1 10-5 7 3-0 2-2 2-0 2-1 Viipurin Palloseura 5 3 1 1 14-10 7 4-1 5-2 3-2 Viipurin Ilves 5 1 2 2 12-15 4 3-3 5-1 Savonlinnan Pallokerho 5 0 2 3 12-18 2 4-4 Viipurin Sudet 5 0 1 4 9-17 1 VIFK ja Sudet saivat jatkaa mestaruussarjassa kaudella 1941, seuraavan kauden jäädessä pelaamatta talvisodan takia. ==Mitaliottelut== === Pronssiottelu === Joukkue #1 Tulos Joukkue #2 Warkauden Pallo -35 5–0 Porvoon Akilles === Loppuottelu === ==Lopulliset sijoitukset== Sija Joukkue 1\. Helsingin IFK 2\. Ylä-Vuoksen Palloseura 3\. Warkauden Pallo -35 4\. Porvoon Akilles ==Mestarijoukkue== HIFK:n joukkue: Birger Sögerberg (mv), Mika Tiivola (mv), Paul Vasiljeff, Frans Karjagin, Walter Svanström, Torsten Svanström, Leo Karjagin, Erik Åberg, Ernst Grönlund, Olof Strömsten, Hans Byman ja Odert Forsstedt. ==TUL:n loppuottelu== Joukkue #1 Tulos Joukkue #2 Maarian Pyrkivä 4-1 Sorvalin Veikot ==Lähteet== * Urheilumme kasvot 3 * Jussi Nyyssönen: Urheilukalenteri 1940 * Veiterä uutiset * Suomen Palloliiton toimintakertomukset 1936-45 Luokka:Jääpallon SM-sarja Luokka:Vuoden 1939 jääpallo
Ensimmäinen Englannin–Hollannin sota

Ensimmäinen Englannin–Hollannin sota (, ) käytiin vuosina 1652–1654 Englannin tasavallan ja Alankomaiden tasavallan välillä. Sota oli ensimmäinen neljästä maiden välisestä sodasta, ja se käytiin kokonaan merellä laivastojen välisenä merisotana. Sodan syynä oli kilpailu ulkomaankaupan hallinnasta. Se alkoi Englannin aloitettua 1630-luvulla hollantilaisten alusten kaappaamisen Englannin kanaalissa ja laajeni siitä täysimittaiseksi merisodaksi. Lopulta Englanti saavutti lähialueidensa valvonnan ja pakotti Hollannin hyväksymään Englannin monopolin siirtomaidensa kauppaan. == Taustaa == Englanti ja Alankomaat olivat 1500-luvulla läheisiä liittolaisia vastustaessaan Habsburg- suvun pyrkimyksiä. Habsburgit hallitsivat Itävallan keisarikuntaa, Espanjaa ja monia pienempiä alueita. Kumpikin maa pyrki estämään Espanjan merivallan kasvua. Niinpä Englanti tuki alankomaalaisten Espanjan-vastaista taistelua kahdeksankymmenvuotisessa sodassa lähettämällä sille rahaa ja joukkoja. Alankomaiden hallinnossa oli pysyvä Englannin edustaja takaamassa yhteistoiminnan. Englannin vuonna 1604 Espanjan kanssa tekemä erillisrauha teki särön yhteistoimintaan, mutta pian sen jälkeen syttyneessä kolmikymmenvuotisessa sodassa ne olivat samalla puolella. Espanjan vaikutusvallan heikkeneminen kolmikymmenvuotisen sodan päättyessä 1648 merkitsi samalla Espanjan siirtomaiden resurssien uudelleen jakoa. Saaliinjako aiheutti kiistaa aiempien liittolaisten välille. Alankomaiden tehtyä rauhan Espanjan kanssa se nousi Englannin sijaan Espanjan tärkeimmäksi kauppakumppaniksi. Se pysäytti Englannin kaupan tasaisen kasvun, joka oli jatkunut yhtäjaksoisesti vuodesta 1590 asti. Alankomaat vahvisti myös sotalaivastoaan, kun se aloitti vuonna 1653 kuudenkymmenen uuden sotalaivan rakentamisohjelman. Kauppalaivojen osalta se oli 1600-luvun puolivälissä Euroopan suurin: sillä oli enemmän kauppalaivoja kuin muilla mailla yhteensä. Alankomaiden talous perustui meritse tehdylle ulkomaankaupalle. Sillä oli kauppapoliittinen ylivalta erityisesti Pohjanmeren ja Itämeren alueilla. Lisäksi Alankomaat valtasi lähes kaikki Portugalin Kaukoidän ja Brasilian siirtomaat ja kauppa-asemat, mikä mahdollisti erityisen tuottaisan maustekaupan. Luokka:Englannin sodat Luokka:Alankomaiden sodat Luokka:1600-luvun sodat Luokka:1650-luku
Soinniton postalveolaarinen frikatiivi

Soinniton postalveolaarinen frikatiivi (myös soinniton palato-alveolaarinen frikatiivi tai soinniton postalveolaarinen sibilantti) on monessa kielessä esiintyvä konsonanttiäänne, joka tunnetaan kansanomaisesti nimellä "suhu-s". Kansainvälisessä foneettisessa aakkostossa sen merkkinä on ja suomalais- ugrilaisessa tarkekirjoituksessa š. ==Ääntäminen== Soinniton postalveolaarinen frikatiivi muodostetaan nostamalla kieltä hammasvallin taakse ja puhaltamalla ilmaa siten, että muodostuu hankaushälyä. Äänihuulet eivät värähtele äännettä muodostettaessa. ==ʃ suomen kielessä== Suomen kielessä esiintyy vain vierasperäisissä sanoissa ja kirjoitetaan <š>, tšekin kielestä lainatun käytännön mukaan. Suomessa ʃ merkitään joskus englannin mukaisella yhdistelmällä sh, joskus saksan mukaisella yhdistelmällä sch. Š:n käyttöä pidetään parempana seuraavista syistä: *suomessa, toisin kuin monessa muussa kielessä, lähes aina sama foneemi merkitään samalla yhdellä (geminaatta kahdella) kirjaimella ja lähes aina sama kirjain ääntyy samana foneemina, eikä tätä suomen kirjoitusasulle ominaista kaunista säännönmukaisuutta pitäisi rikkoa ʃ:nkään tapauksessa *sanan sisällä suomen kielen nuorehkoissa lainasanoissa ʃ voi esiintyä sekä yksittäiskonsonanttina että geminaattana eikä sh:sta tai sch:sta sanan sisällä voi päätellä, onko kyseessä yksittäiskonsonantti vai geminaatta, mutta š:ää käytettäessä geminaatta voidaan erottaa yksittäiskonsonantista kahdentamalla kirjain *sh ʃ:n merkkinä suomessa sanan sisällä on huono siksikin, että suomessa sanan sisällä voi esiintyä sh, joka ääntyykin sh, esim. lipashan on täynnä, mieshän on hullu, lautashysteria.http://www.kotus.fi/index.phtml?s=558 Nykysuomen käsikirja. Myöskään ortodoksien pääsiäisherkun pashan nimessä sh ei ole ʃ:n merkki vaan ääntyy sh. Toisaalta koko ʃ-äänteen käyttöä on suomen kielessä viime vuosikymmeninä vähennetty. Aikaisemmin äännettiin yleisesti esim. ʃovinismi ja kirjoitettiin suosituksen mukaan šovinismi, mutta nykyisin suositellaan s-äännettä ja -kirjainta siihen sanaan: sovinismi. Niinikään sana, joka ennen äännettiin tuʃʃi ja siten suositeltiin kirjoitettavaksi tušši, äännetään ja kirjoitetaan nykyään yleensä tussi. ==ʃ muissa kielissä== Monissa muissa kielissä merkitään kahden tai kolmen kirjaimen yhdistelmällä, mutta usein käytössä on muitakin merkintätapoja: *Englannin kielessä (mutta myös ~~sanassa sure, sanassa machine ja sanassa initial) *Ranskan kielessä *Saksan kielessä (mutta sanan alussa myös ~~, jos sitä seuraa soinniton klusiili /k/, /p/ tai /t/) *Ruotsin kielessä muun muassa , ja *Unkarin kielessä merkitään pelkällä s-kirjaimella, sen sijaan -äänne kirjoitetaan yhdistelmällä sz. *Puolan kielessä merkitään sz-kirjainyhdistelmällä *turkkilaisissa kielissä merkitään useimmiten <ş> (s ja sedilji). *Venäjän kielessä ja muissa kyrillisin kirjaimin kirjoitetuissa kielissä äännettä vastaa kirjain Ш. *Heprean kielessä -äännettä vastaava kirjain on Šin *idossa ʃ kirjoitetaan sh. ==Lähteet== Luokka:Konsonantit
García Sánchez (Kastilia)

García Sánchez (k. 1029) oli Kastilian viimeinen kreivi ja oli vallassa 1017–1029 isänsä Sancho García jälkeen. Isänsä kuollessa hän oli alaikäinen ja hallintoa hoiti Navarran kuningas Sancho III Suuri, joka oli naimisissa García Sánchezin sisaren kanssa. Tultuaan täysi-ikäiseksi García haki liittolaissuhdetta Leónin kuninkaan Bermudo III:n kanssa päästäkseen vapaaksi Sanchon holhouksesta. Kreivi kuitenkin murhattiin 1029 ja Sancho III Suuri otti Kastilian haltuunsa vaimonsa nimissä ja nimitti poikansa Ferdinand I:n kreivikunnan perijäksi. O´Callaghan, s. 135 ==Lähteet== * ===Viitteet=== Luokka:Kastilian kuninkaalliset Luokka:1000-vuosikymmenellä syntyneet Luokka:Vuonna 1029 kuolleet
Jaakko Terenttilä

Jaakko Sakari Toiviainen, kirjailijanimi Jaakko Terenttilä (14. maaliskuuta 1917 Metsäpirtti – 25. huhtikuuta 1981 Tampere) oli suomalainen kirjailija. == Teoksia == * Rakkauden hauta : romaani. Gummerus 1950, 4. painos 1952 * Rauhaton ja vaahtopää : elämäkertaromaani Isa Aspista. Gummerus 1951, 2. painos 1962, näköispainos Myllylahti, Suomussalmi 2001 * Huvilakujan Josi : romaani. Gummerus 1953 == Lähteet == * Luokka:Suomalaiset kirjailijat Luokka:Vuonna 1917 syntyneet Luokka:Vuonna 1981 kuolleet
Finnhits 8

Finnhits 8 on suomalaisia iskelmiä sisältävän Finnhits-albumisarjan kahdeksas kokoelma-albumi vuodelta 1978. Albumi julkaistiin Finnlevy-levymerkillä LP- levynä ja C-kasettina. Vuonna 2003 albumi julkaistiin CD-levynä yhdessä levysarjan seitsemännen osan kanssa. == Kappaleet == === A-puoli === # Frederik: # Taiska: # Kari Tapio: # Hanne: # Hector: # Fredi: # Päivi: # Danny & Armi: === B-puoli === # * Juhamatti: # Katri Helena: # Ami Jaara: # Pepe Willberg: # Jukka Raitanen: # Juhani Markola ja Lilli: # Eini: # Olli Junttila: Finnhits 8 -albumin takakansi (Finnlevy FTV 9) == Lähteet == Luokka:Finnhits-albumit Luokka:Vuoden 1978 kokoelma-albumit
Blue Lake Communications

Blue Lake Communications Oy (aikaisempi nimi Savonlinnan Puhelin Oy) on Savonlinnan seudulla toimiva tietoliikennealan yritys. Sen palveluihin kuuluu alan koko kirjo tietoliikenneyhteyksistä ja viihdepalveluista aina laajoihin tietotekniikan yritysratkaisuihin. Yhtiön juuret ovat Savonlinnan seudun puhelinliiketoiminnassa. Blue Lake Communications Oy on osa BLC-konsernia ja kuuluu Finnet-ryhmään. ==Aiheesta muualla== *Blue Lake Communications Oy:n kotisivu Luokka:Suomalaiset tietoliikenneyhtiöt Luokka:Finnet-yhtiöt
Kolmas Englannin–Hollannin sota

Kolmas Englannin–Hollannin sota (, ) käytiin vuosina 1672–1674 Englannin kuningaskunnan ja Alankomaiden tasavallan välillä. Se oli osa Englannin ja Hollannin välisiä sotia ja samalla osa Ranskan ja Hollannin välistä sotaa. Kun Ranska hyökkäsi maaliskuussa 1672 Hollantiin, Englanti liittyi siihen, kuten se oli Doverin sopimuksessa 1670 sopinut. Englanti sai tarpeekseen satamien saartamisesta Michiel de Ruyterin johtamien hollantilaisten voitettua neljä taistelua, ja parlamentti pakotti kuninkaan luopumaan sodasta. Luokka:Englannin sodat Luokka:Alankomaiden sodat Luokka:1600-luvun sodat Luokka:1670-luku
Jääpallon SM-sarja 1944

Jääpallon Suomen mestaruudesta vuonna 1944 pelattiin jatkosodasta huolimatta. Asemasotavaihe mahdollisti cup-muotoisen kilpailun järjestämisen. Kilpailuun osallistui 21 joukkuetta. Mukana oli myös yksi joukkue TUL:stä, Viipurin Toverit. Takaisin vallatussa Viipurissa voitiin taas järjestää otteluita, ja Ilves ja Sudet saivat pelata kotikaupungissaan vielä yhden kauden. Viipurilaisjoukkueista Viipurin Toverit ja Sudet kuitenkin putosivat cupista jo ensimmäisellä kierroksella. Ilves selvisi välieriin voittamalla kotonaan Helsingin Hukat, joka koostui pääasiassa vanhoista Viipurin Palloseuran pelaajista. Ilveksen ja Hukkien ottelu jäi viimeiseksi Viipurissa pelatuksi jääpallo-otteluksi. Välierissä HIFK voitti Ilveksen 4-1. HIFK:n vastustaja loppuottelussa oli WP-35, Varkaudessa pelatun loppuottelun voitti jatkoajalla HIFK. == Alkukierrokset == Joukkue #1 Tulos Joukkue #2 Porin Palloilijat 7–2 Rosenlewin Urheilijat -38 Helsingin IFK 7–0 Viipurin Toverit Hukat, Helsinki 5–2 Helsingin Palloseura Vaasan Palloseura 4–2 Vaasan Pallo-Veikot Warkauden Pallo -35 6–1 Savonlinnan Pallokerho Kuopion Pallo-Toverit 2–6 Varkauden Pallo-Pojat Helsingin Jalkapalloklubi 7–2 Kronohagens IF Lappeenrannan Urheilu-Miehet 2–7 Viipurin Ilves Ilves-Pojat, Tampere 2–3 Valkeakosken Haka Vasa IFK 5–0 Vaasan Palloseura Turun Palloseura 1–2 Porin Palloilijat Viipurin Sudet 3–4 Warkauden Pallo -35 Varkauden Pallo-Pojat 1–5 Helsingin IFK == Puolivälierät == Joukkue #1 Tulos Joukkue #2 Helsingin IFK 13–0 Valkeakosken Haka Porin Palloilijat 3–4 Vasa IFK Warkauden Pallo -35 5–0 Helsingin Jalkapalloklubi Viipurin Ilves 4–3 Hukat == Välierät == Joukkue #1 Tulos Joukkue #2 Vasa IFK 0–5 Warkauden Pallo -35 Helsingin IFK 4–3 Viipurin Ilves == Loppuottelu == 20.helmikuuta 1944 Varkaus Joukkue #1 Tulos Joukkue #2 Warkauden Pallo -35 3–4 ja. (3-3) (1-2) Helsingin IFK ==Lopulliset sijoitukset== Sija Joukkue 1\. Helsingin IFK 2\. Warkauden Pallo -35 3.-4. Viipurin Ilves 3.-4. Vasa IFK 5.-8. Porin Palloilijat 5.-8. Hukat, Helsinki 5.-8. Helsingin Jalkapalloklubi 5.-8. Valkeakosken Haka == Suomen-mestarit == HIFK:n joukkue Herbert Lundström (mv), Pehr Lindholm, Frans Karjagin, Odert Forsstedt, Erik Åberg, Lars Green, Lasse Tiivola, Hans Byman, Leo Karjagin, Walter Svanström, Torsten Svanström, Paul Wanner, Sture Svanström ja Nils Öhrnberg. ==Lähteet== * Urheilumme kasvot 3 Luokka:Jääpallon SM-sarja Luokka:Vuoden 1944 jääpallo
Shy

Shy oli englantilainen hard rock -yhtye. ==Historia== Yhtye toimi Trojan -nimen alla vuoteen 1983 asti, jonka jälkeen kitaristi Steve Harris muutti sen. Shyn perustajajäseniä Harrisin lisäksi olivat laulaja Tony Mills, basisti Mark Badrick, rumpali Alan Kelly ja kosketinsoittaja Paddy McKenna. Yhtyeen debyyttialbumi Once Bitten... Twice Shy julkaistiin vuonna 1983. Julkaisun jälkeen uusi basisti Roy Davies korvasi Badrickin. Vuonna 1985 Shy teki levytyssopimuksen RCA Recordsin kanssa ja julkaisi toisen studioalbuminsa Brave the Storm. Albumi oli menestys Englannissa ja Shy lähti kiertueelle Bon Jovin ja Twisted Sisterin kanssa. Shy teki kolmannen studioalbuminsa tuottaja Neil Kernonin kanssa Alankomaissa. Excess All Areas julkaistiin vuonna 1987 ja se nousi Top-75 -listalle kotimaassa. Excess All Areas on Shyn parhaiten menestynyt albumi. Neljäs studioalbumi Misspent Youth tehtiin yhteistyössä uuden levy-yhtiön, MCA Recordsin kanssa vuonna 1990. Mills jätti yhtyeen vuonna 1994, ja Jon Francis liittyi yhtyeeseen uudeksi laulajaksi, mutta lähti muutaman keikan jälkeen. Seuraavan albumin Welcome to the Madhousen lauluosuudet teki John Ward. Albumi julkaistiin vain Japanissa. Vuonna 2000 Mills palasi takaisin ja kaksi vuotta myöhemmin Unfinished Business -albumi julkaistiin. Kelly oli lähtenyt yhtyeestä, joten hänet korvasi Bob Richards. Sunset and Vine albumi vuonna 2005 toi yhtyeeseen toisen kitaristin Ian Richardsonin ja uuden kosketinsoittaja Joe Baskettsin. Mills jätti yhtyeen toisen kerran vuonna 2006, kun hän liittyi norjalaisen hard rock -yhtye TNTn riveihin. Kolmen vuoden päästä Shyn uudeksi laulajaksi oli valittu Lee Small. Viimeiseksi jäänyt studioalbumi Shy julkaistiin Escape Musicin kautta vuonna 2011.Shyn historia Steve Harris menehtyi aivokasvaimeen lokakuussa 2011."Shy Guitarist Steve Harris Loses Battle With Brain Tumor" Yhtyeen mukaan Harris on korvaamaton, ja hänen tilalleen ei etsitä uutta kitaristia. Myös nykyinen kokoopano jäi yhtyeen viimeiseksi. Shy soitti viimeisen keikkansa lokakuussa 2014 Firefest -festivaaleilla, Englannissa. Keikalla esiintyi alkuperäinen laulaja Tony Mills. Mills menehtyi myöhemmin haimasyöpään 18. syyskuuta 2019. ==Diskografia== ===Studioalbumit=== *Once Bitten... Twice Shy (1983) *Brave the Storm (1985) *Excess All Areas (1987) *Misspent Youth (1990) *Welcome to the Madhouse (1994) *Unfinished Business (2002) *Sunset and Vine (2005) *Shy (2011) ==Aiheesta muualla== *Shyn virallinen sivusto ==Lähteet== Luokka:Brittiläiset hard rock -yhtyeet
66652 Borasisi

66652 Borasisi on Neptunusta kauempana Aurinkoa kiertävä pikkuplaneetta eli transneptuninen kohde. Se kuuluu Kuiperin vyöhykkeeseen ja on cubewano. Borasisin löysivät C. A. Trujillo, J. X. Luu ja D. C. Jewitt vuonna 1999. Ennen nimeämistään Borasisi tunnettiin väliaikaisella tunnuksella 1999 RZ253. Borasisilla on myös kuu nimeltä Pabu. Borasisi ja Pabu saivat nimensä Kurt Vonnegutin kirjassa Kissan kehto esiintyviltä fiktiivisiltä Auringon ja Kuun jumaluuksilta, joista Borasisi on Aurinko. ==Ominaisuudet== Borasisin seuralainen Pabu on siihen itseensä verrattuna varsin suurikokoinen, ja täten ne muodostavatkin yhdessä kaksoispikkuplaneetan. Borasisi ja Pabu kiertävät toistensa ympäri elliptisillä radoilla, joiden inklinaatio ekliptikaan nähden on noin 54°. Borasisin Aurinkoa kiertävän radan inklinaatio on kuitenkin hyvin pieni, vain noin 0,56°. Systeemin massa on 3,7 +/-0,4 x1018 kg (Borasisin arviolta (3,433 ± 0,027) x 1018 kg ja Pabun (1,34 ± 0,27) x 1018 kg), tiheys noin 1000 kg m-3 ja albedo 477 nanometrissä 0,12 +/-0,01.MPEC 2009-R09 : DISTANT MINOR PLANETS (2009 SEPT. 16.0 TT) ==Lähteet== Luokka:Kuiperin vyöhyke Luokka:Transneptuniset kohteet
Helokat

Helokat (Pholiota) on helttasienisuku, jonka taksonomia on melkoisesti elänyt. Kyseessä on kuitenkin pääasiassa kannoilla kasvavia lahottajia. Suomessa arvioidaan kasvavan ainakin parikymmentä helokkalajia. Monet ovat suomuisia ja renkaallisia. Varsinaisia ruokasieniä ne eivät ole. == Lajeja == *Aarnihelokka (P. squarrosoides) *Kalvashelokka (P. gummosa) *Koivuhelokka (P. tuberculosa) *Kultahelokka (P. aurivella) *Leppähelokka (P. alnicola) *Limahelokka (P. lenta) *Mesihelokka (P. limonella) *Oksahelokka (P. curvipes) *Palohelokka (P. carbonaria) tai (P. highlandensis) *Pörhösuomuhelokka (P. squarrosa) *Suohelokka (P. myosotis) *Tahmahelokka (P. spumosa) *Tulihelokka (P. flammans) *Tuoksuhelokka (P. heteroclita) == Lähteet == == Aiheesta muualla == * Laji.fi: Pholiota * UniProt, Taxonomy: Pholiota * Mushroom Expert: The Genus Pholiota
Schalke 04 Basketball

Schalke 04 Basketball on saksalainen koripalloseura Gelsenkirchenissä. Seura toimii FC Schalken alaisuudessa. == Historia == Seura syntyi 1960-luvulla, jolloin ASC Buer ja BG Buer yhdistyivät BG Eurovia Bueriksi. Vuonna 1974 Eurovia Buer siirtyi Schalken alaisuuteen. Schalke voitti koripallon 2. Bundesliigan vuosina 1977, 1982 ja 1984, mutta seura ei onnistunut nousemaan karsintojen kautta pääsarjaan. Vuonna 1988 seura nousi pääsarjaan, mutta putosi heti yhden kauden jälkeen. Tiukentuneen talouden takia Schalke putosi edelleen Regionalligaan vuonna 1994 ja myöhemmin vielä 2. Regionalligaan. 2000-luvulla seura nousi takaisin Regionalligaan ja vuonna 2004 Schalke pelasi jälleen 2. Bundesliigassa. Seura pelasi vielä kaudella 2008–2009 Pro A:ssa, mutta tippui kauden jälkeen Pro B:hen. Schalke ei ottanut pelipaikkaa Pro B:ssä vastaan, vaan siirtyi pelaamaan alasarjoihin. == Lähteet == == Aiheesta muualla == *Virallinen kotisivu Luokka:Saksalaiset koripalloseurat Luokka:Nordrhein-Westfalenin urheilu Luokka:Gelsenkirchen Luokka:Vuonna 1974 perustetut urheiluseurat
Soikkoratamo

Soikkoratamo (Plantago media) on ratamokasveihin (Plantaginaceae) kuuluva monivuotinen ruoho. Sen lehdet kasvavat ruusukkeena maata vasten, ja kukka- ja siemenvarsi nousee pystynä noin 20–50 cm:n korkeuteen. Jokseenkin harvinainen. Esiintyy niityillä, tienvierillä ja nurmikoilla. Kukat ovat lähes valkoisia. Vana on liereä. Lehdet ovat tavallisesti puikeita tai soikeita, ehyt- tai hieman hammaslaitaisia, ja pehmeäkarvaisia. Tähkä on palleromainen tai lieriömainen. Heteiden ponnet ovat valkoisia tai punertavia ja palhot ovat punertavia. == Lähteet == == Aiheesta muualla == * LuontoPortti: Soikkoratamo (Plantago media) * Pohjolan kasvien pauloissa: Plantago media - soikkoratamo * ITIS: Plantago media * United States Department of Agriculture (USDA): Plantago media * Flora of China: Plantago media Luokka:Ratamot
Vyömessinkiyökkönen

Vyömessinkiyökkönen eli messinkiyökkönen (Diachrysia chrysitis) on keskikokoinen, varsin yleinen yöperhoslaji. == Koko ja ulkonäkö == Vyömessinkiyökkönen on helposti tunnistettava perhonen. Siiven poikki kulkee kaksi leveää, metallinhohtoisen vihreää ja kiiltäväpintaista vyötä. Niiden väliin jäävä alue on vaalean ruskea, ja siinä erottuvat hyvin reunoiltaan tummanruskeat munuais- ja rengastäplät. Myös siipisuonet näkyvät helposti. Siiven kärkiosa on vaaleanruskea. Takasiivet ovat tasaisen harmaanruskeat. Keskiruumiin päällä on pitkistä karvoista muodostuva ruskea kaulus. Pää on oranssinruskea. Siipiväli on 34-40 mm.http://www2.nrm.se/en/svenska_fjarilar/d/diachrysia_chrysitis.htmlhttp://www.nhm.uio.no/fakta/zoologi/insekter/norlep/noctuidae/chrysitis.htmlMikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979. ISBN 951-1-04297-1 s. 193-194 Vyömessinkiyökkösen voi sekoittaa poikkimessinkiyökköseen (Diachrysia tutti). == Levinneisyys ja lentoaika == Vyömessinkiyökkösen levinneisyysalue ulottuu läntisestä Euroopasta ainakin Länsi-Siperiaan. Levinneisyysalueen itäraja on epäselvä, sillä Aasiassa esiintyy muutamia hyvin samankaltaisia lajeja. Suomessa vyömessinkiyökköstä tavataan ainakin Etelä-Lapin korkeudelle saakka, pohjoisempana se tosin harvinaistuu. Perhoset lentävät kesäkuun puolivälistä elokuun puoleen väliin. Toisen sukupolven yksilöitä voidaan tavata lokakuulle saakka.http://www.insects.fi/Lepidoptera/Noctuidae/Diachrysia/chrysitis/Diachrysia%20chrysitis.htm == Elinympäristö ja elintavat == Laji viihtyy hyvin monenlaisissa elinympäristöissä, mutta etenkin kulttuuriympäristöissä kuten pihoilla, puutarhoissa ja viljelysmailla. Vyömessinkiyökkönen on huomattavan runsaslukuinen, ja perhosia voi sopivalla paikalla tavata erittäin runsaasti. Vuotuista vaihtelua yksilömäärässä on, mutta huonoinakin vuosina laji on yleinen. Toukka koteloituu kasvillisuuteen tai maanpinnalle tekemänsä vaalean kotelokopan sisään. Keskenkasvuinen toukka talvehtii. == Ravintokasvi == Toukka syö erityisesti nokkosta (Urtica dioica), mutta kelpuuttaa myös monet muut ruohovartiset kasvit. == Lähteet == == Aiheesta muualla == * Laji.fi: Messinkiyökkönen (Diachrysia chrysitis) * Suomen Perhoset: Messinkiyökkönen * Ötökkätieto: Vyömessinkiyökkönen (Diachrysia chrysitis) * lepiforum.de * Moths and Butterflies of Europe and North Africa * Pherobase: Semiochemicals of Diachrysia chrysitis, the Burnished brass Luokka:Metalliyökköset
Perttu Hietanen

Perttu Pekka Juhani Hietanen (s. 1950) on suomalainen säveltäjä. Porvoolainen Hietanen tunnetaan erityisesti Eino Leinon runoihin 1970-luvulla tekemistään sävellyksistä. Vesa-Matti Loiri levytti laulut kolmelle albumille vuosina 1978, 1980 ja 1985. Hän on säveltänyt paljon myös elokuvamusiikkia, etenkin porvoolaisen elokuvantekijän Petteri Saarion dokumentteihin. Perttu Hietasen viime aikojen töitä ovat Porvoossa esitetyt Balladi Suomen sodasta (2004), joka sisältää Runebergin Vänrikki Stoolin tarinoiden runoja porvoolaisten laulajien ja muusikoiden tulkitsemina, sekä Niin muistan (2007), joka sisälsi useiden suomalaisten runoilijoiden tekstejä lähinnä Suomen sisällissodan ajalta ja aiheista. == Aiheesta muualla == * * Perttu Hietasen elokuvasävellystuotanto Elonetissä Luokka:Suomalaiset säveltäjät Luokka:Suomalaiset elokuvasäveltäjät Luokka:Vuonna 1950 syntyneet Luokka:Elävät henkilöt